สวัสดีครับ ผมมีอาการหายใจไม่อิ่มต้องทำเหมือนถอนหายใจบ่อยๆ เริ่มเป็นบ่อยเมื่อ 4-5 วัน ผมเป็นคนที่ออกกำลังกายหนักมาก อยากทราบสาเหตุและการแก้ไข ขอบครับ
สวัสดีค่ะ อาการหายใจไม่อิ่ม อาจเกิดจาก-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวล-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะปอดแตก หรือภาวะโพรงเยื่อหุ้มปอดมีอากาศการดูแลตัวเองเบื้องต้น งดการออกแรงหนัก แนะนำว่าถ้ามีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์ เพราะอาจมีภาวะความผิดปกติของปอดหรือหัวใจที่ต้องได้รับการรักษาตามสาเหตุค่ะ คงต้องตรวจเพิ่มเติมทั้งการเอ็กซเรย์ปอด คลื่นไฟฟ้าหัวใจ และฟังปอดกับหัวใจร่วมด้วย จึงจะให้การวินิจฉัยที่แน่นอนได้